|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ**  Κοραή 36 & Αγ. Γερασίμου, Τ.Κ.183.45  Τηλ.: 213-2036203  FAX: 213-2036228  Πληροφορίες:  κος Διονυσόπουλος Κων/νος |

|  |
| --- |
| **ΜΕΛΕΤΗ**  **ΔΑΠΑΝΕΣ ΚΛΑΔΕΜΑΤΟΣ ΥΨΗΛΩΝ ΔΕΝΤΡΩΝ ΜΕ ΓΕΡΑΝΟ**  **Αρ. μελέτης : 7 / 2017**  **Προϋπολογισμός :34.968,00€** |

**ΤΕΧΝΙΚΗ ΕΚΘΕΣΗ**

Η παρούσα τεχνική έκθεση έχει ως αντικείμενο τις εργασίες κοπής ή κλαδέματος ψηλών, επικίνδυνων ή ξερών δένδρων διότι το ύψος είναι από 12μέτρα μέχρι και πάνω από 20 μέτρα και ως εκ τούτου τα μέσα που διαθέτει ο Δήμος μας δεν επαρκούν για την υλοποίηση τους. Τα δένδρα βρίσκονται σε πλατείες πάρκα, νησίδες, πεζοδρόμια και ανοιχτούς χώρους, εντός των διοικητικών ορίων του Δήμου Μοσχάτου – Ταύρου.

Οι εργασίες κρίνονται αναγκαίες λόγω του έντονου προβλήματος που αντιμετωπίζει ο Δήμος από τις θραύσεις κλάδων και τις πτώσεις δένδρων εξαιτίας έντονων καιρικών φαινομένων που επικρατούν κατά τη διάρκεια του έτους και δεδομένου ότι οι αυξημένες ανάγκες ξεπερνούν τις δυνατότητες παρέμβασης με το προσωπικό και τα μέσα που διαθέτει ο Δήμος.

Προβλέπεται να εκτελεστούν εργασίες κλαδεμάτων για τη διαμόρφωση και τον περιορισμό της κόμης ή την κοπή πολύ υψηλών δέντρων, σύμφωνα με την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων», με την απασχόληση εξειδικευμένου προσωπικού αναρριχητών με ικανότητα να εργάζονται σε μεγάλα ύψη και τη χρήση όπου απαιτείται καλαθοφόρο όχημα κατάλληλο για εργασία σε διάφορα ύψη.

Επισημαίνεται η αναγκαιότητα της λήψης μέτρων ασφαλείας καθ’ όλη τη διάρκεια των εργασιών, ακόμη της λήψης μέτρων για τις σωστές κυκλοφοριακές ρυθμίσεις για τη σωστή κυκλοφορία πεζών και οχημάτων, καθώς και της λήψης φωτογραφιών.

Ο προσδιορισμός του αντικειμένου της εργασίας έχει όπως εμφανίζεται στο κατωτέρω πίνακα κατά Δημοτική κοινότητα

|  |  |  |  |
| --- | --- | --- | --- |
|  | **ΔΕΝΤΡΑ ΔΗΜΟΤΙΚΗΣ ΚΟΙΝΟΤΗΤΑΣ ΜΟΣΧΑΤΟΥ** | |  |
| **Α/Α** | **ΟΔΟΣ** | **ΕΙΔΟΣ** | **ΠΟΣΟΤΗΤΑ** |
| 1 | ΑΡΓΟΣΤΟΛΙΟΥ & Λ. ΚΑΤΣΩΝΗ | ΠΕΥΚΟ | 1 |
| 2 | ΓΑΛΑΞΕΙΔΙΟΥ 17 | ΕΥΚΑΛΥΠΤΟΣ | 1 |
| 3 | ΓΕΦΥΡΑ | ΕΥΚΑΛΥΠΤΟΣ | 2 |
| 4 | ΕΟΠΥΥ | ΕΥΚΑΛΥΠΤΟΣ | 3 |
| 5 | ΘΕΣ/ΝΙΚΗΣ 13 | ΕΥΚΑΛΥΠΤΟΣ | 4 |
| 6 | ΘΕΣ/ΝΙΚΗΣ(ΠΟΔΗΛΑΤΟΔΡΟΜΙΟ) | ΕΥΚΑΛΥΠΤΟΣ | 8 |
| 7 | ΙΛΙΣΣΟΥ | ΕΥΚΑΛΥΠΤΟΣ | 7 |
| 8 | ΚΑΠΗ | ΕΥΚΑΛΥΠΤΟΣ | 2 |
| 9 | ΚΝΩΣΟΥ | ΕΥΚΑΛΥΠΤΟΣ | 2 |
| 10 | ΚΟΝΔΥΛΗ | ΕΥΚΑΛΥΠΤΟΣ | 4 |
| 11 | ΚΥΠΡΟΥ 9 | ΕΥΚΑΛΥΠΤΟΣ | 1 |
| 12 | ΚΩΝ/ΠΟΛΕΩΣ 92 | ΒΡΑΧΥΧΙΤΩΝΑΣ | 1 |
| 13 | ΛΥΚΟΥΡΓΟΥ 48 | ΛΕΙΛΑΝΤ | 1 |
| 14 | ΜΙΑΟΥΛΗ 51 | ΠΛΑΤΑΝΟΣ | 1 |
| 15 | ΜΙΑΟΥΛΗ 69 | ΕΥΚΑΛΥΠΤΟΣ | 1 |
| 16 | ΝΕΛΕ | ΕΥΚΑΛΥΠΤΟΣ | 6 |
| 17 | Ο.Τ. 16 | ΦΟΙΝΙΚΑΣ | 2 |
| 18 | ΠΕΡΙΒΟΛΙΩΝ | ΕΥΚΑΛΥΠΤΟΣ | 6 |
| 19 | ΠΙΝΔΟΥ 100 | ΠΕΥΚΟ | 1 |
| 20 | ΠΛ. ΗΡΩΩΝ ΠΟΛΥΤΕΧΝΕΙΟΥ | ΕΥΚΑΛΥΠΤΟΣ | 2 |
| 21 | ΠΥΡΡΗ | ΠΛΑΤΑΝΟΣ | 1 |
| 22 | ΣΤ. ΗΣΑΠ | ΦΟΙΝΙΚΑΣ | 5 |
| 23 | ΣΤ. ΗΣΑΠ | ΛΕΥΚΑ | 2 |
| 24 | ΣΤ. ΗΣΑΠ | ΕΥΚΑΛΥΠΤΟΣ | 1 |
| 25 | ΤΡΟΛΕΥ | ΕΥΚΑΛΥΠΤΟΣ | 2 |
| 26 | ΧΑΝΙΩΝ | ΒΡΑΧΥΧΙΤΩΝΑΣ | 1 |
| 27 | ΧΑΛΚΙΔΗ 11 | ΛΥΓΟΥΣΤΡΟ | 1 |
| 28 | ΧΡ. ΣΜΥΡΝΗΣ 55 | ΠΛΑΤΑΝΟΣ | 1 |
| 29 | ΧΡ. ΣΜΥΡΝΗΣ 56 | ΠΛΑΤΑΝΟΣ | 1 |
|  | **ΣΧΟΛΕΙΑ** |  |  |
| 1 | 2ο ΔΗΜΟΤΙΚΟ | ΕΥΚΑΛΥΠΤΟΣ | 1 |
| 2 | 3ο ΝΗΠΙΑΓΩΓΕΙΟ | ΒΡΑΧΥΧΙΤΩΝΑΣ | 5 |
| 3 | 6ο ΔΗΜΟΤΙΚΟ | ΑΚΑΚΙΑ | 4 |
| 4 | 6ο ΔΗΜΟΤΙΚΟ | ΕΥΚΑΛΥΠΤΟΣ | 1 |
|  | **ΠΑΙΔΙΚΕΣ ΧΑΡΕΣ** |  |  |
| 1 | ΕΒΡΟΥ | ΚΑΖΟΥΑΡΙΝΑ | 7 |
| 2 | ΠΛ. ΗΡΩΩΝ ΠΟΛΥΤΕΧΝΕΙΟΥ | ΕΥΚΑΛΥΠΤΟΣ | 1 |
|  |  | **ΣΥΝΟΛΟ ΔΕΝΤΡΩΝ** | **90** |

|  |  |  |  |
| --- | --- | --- | --- |
|  | **ΔΕΝΤΡΑ ΔΗΜΟΤΙΚΗΣ ΚΟΙΝΟΤΗΤΑΣ ΤΑΥΡΟΥ** | | |
| **Α/Α** | **ΟΔΟΣ** | **ΕΙΔΟΣ** | **ΠΟΣΟΤΗΤΑ** |
| 1 | 25ης ΜΑΡΤΙΟΥ (ΣΤΟ LIDL) | ΕΥΚΑΛΥΠΤΟΣ | 1 |
| 2 | ΑΙΟΛΟ (ΕΝΤΟΣ) | ΣΧΙΝΟΣ | 1 |
| 3 | ΑΝΑΞΑΓΟΡΑ & ΕΡ. ΣΤΑΥΡΟΥ | ΛΕΥΚΑ | 1 |
| 4 | ΔΗΜΑΡΧΙΑ | ΦΟΙΝΙΚΑΣ | 2 |
| 5 | ΕΚΚΛΗΣΙΑ ΑΪ-ΓΙΩΡΓΗ | ΚΑΖΟΥΑΡΙΝΑ | 1 |
| 6 | ΕΛ. ΒΕΝΙΖΕΛΟΥ (ΑΔΙΕΞΟΔΟ) | ΕΥΚΑΛΥΠΤΟΣ | 5 |
| 7 | ΕΛ. ΒΕΝΙΖΕΛΟΥ (ΑΔΙΕΞΟΔΟ) | ΛΕΥΚΑ | 2 |
| 8 | ΕΛ. ΒΕΝΙΖΕΛΟΥ (ΑΔΙΕΞΟΔΟ) | ΚΑΖΟΥΑΡΙΝΑ | 4 |
| 9 | ΕΛ. ΒΕΝΙΖΕΛΟΥ 54 | ΕΥΚΑΛΥΠΤΟΣ | 4 |
| 10 | ΕΛ. ΒΕΝΙΖΕΛΟΥ 60 | ΕΥΚΑΛΥΠΤΟΣ | 1 |
| 11 | ΕΠΤΑΛΟΦΟΥ 48 | ΕΥΚΑΛΥΠΤΟΣ | 1 |
| 12 | ΕΡ. ΣΤΑΥΡΟΥ 25 | ΚΑΖΟΥΑΡΙΝΑ | 1 |
| 13 | ΚΩΝ/ΠΟΛΕΩΣ 54 | ΛΕΥΚΑ | 5 |
| 14 | ΚΩΝ/ΠΟΛΕΩΣ ΕΝΑΝΤΙ ΒΡ. ΣΤΑΘΜΟΥ | ΛΕΥΚΑ | 3 |
| 15 | ΜΑΚΕΔΟΝΙΑΣ (ΣΤΟ Π) | ΕΥΚΑΛΥΠΤΟΣ | 4 |
| 16 | Π. ΙΩΑΚΕΙΜ & ΚΛΑΖΟΜΕΝΩΝ | ΕΥΚΑΛΥΠΤΟΣ | 1 |
| 17 | ΠΑΡΚΟ(ΡΟΥΦ) | ΕΥΚΑΛΥΠΤΟΣ | 5 |
| 18 | ΠΛΑΤΕΙΑ ΠΛΑΤΗ | ΕΥΚΑΛΥΠΤΟΣ | 3 |
| 19 | ΣΜΥΡΝΗΣ & ΓΡΕΒΕΝΩΝ | ΕΥΚΑΛΥΠΤΟΣ | 2 |
| 20 | ΣΜΥΡΝΗΣ 57 | ΠΕΥΚΟ | 1 |
| 21 | ΣΜΥΡΝΗΣ 58 | ΕΥΚΑΛΥΠΤΟΣ | 2 |
| 22 | ΣΜΥΡΝΗΣ 59 | ΕΥΚΑΛΥΠΤΟΣ | 3 |
| 23 | ΣΜΥΡΝΗΣ 62 | ΕΥΚΑΛΥΠΤΟΣ | 6 |
| 24 | ΣΟΛΩΜΟΥ 9 | ΛΕΥΚΑ | 1 |
| 25 | ΤΙΜ. ΕΥΓΕΝΙΚΟΥ 43 | ΕΥΚΑΛΥΠΤΟΣ | 2 |
| 26 | ΧΑΜΟΣΤΕΡΝΑΣ & ΚΩΝ/ΠΟΛΕΩΣ (5Χ5) | ΕΥΚΑΛΥΠΤΟΣ | 2 |
| 27 | ΧΑΜΟΣΤΕΡΝΑΣ (ΜΝΗΜΕΙΟ) | ΛΕΥΚΑ | 1 |
|  | **ΣΧΟΛΕΙΑ** |  |  |
| 1 | 1ο ΔΗΜΟΤΙΚΟ | ΕΥΚΑΛΥΠΤΟΣ | 3 |
|  | **ΒΡΕΦΙΚΟΙ ΣΤΑΘΜΟΙ** |  |  |
| 1 | ΒΡ. ΣΤΑΘΜΟ ΓΙΑΣΕΜΑΚΙΑ(ΑΠΟ ΕΟΜΕΧ) | ΕΥΚΑΛΥΠΤΟΣ | 1 |
| 2 | ΒΡ. ΣΤΑΘΜΟ ΤΡΙΑΝΤΑΦΥΛΛΑΚΙΑ | ΕΥΚΑΛΥΠΤΟΣ | 1 |
|  |  |  | **70** |

|  |  |  |  |
| --- | --- | --- | --- |
| **ΔΙΑΦΟΡΑ ΔΕΝΤΡΑ ΜΟΣΧΑΤΟΥ - ΤΑΥΡΟΥ** | | | |
| **A/A** | **ΠΕΡΙΟΧΗ** | **ΕΙΔΟΣ** | **ΠΟΣΟΤΗΤΑ** |
| 1 | ΜΟΣΧΑΤΟ – ΤΑΥΡΟΣ | ΔΙΑΦΟΡΑ ΔΕΝΤΡΑ | 28 |

**Η Υπηρεσία διατηρεί το δικαίωμα αλλαγής δέντρων από την λίστα εάν μεταβληθεί η εκτιμώμενη επικινδυνότητα.**

Ο προϋπολογισμός δαπάνης της ανωτέρω εργασίας ανέρχεται σε 34.968,00 €

συμπεριλαμβανομένου Φ.Π.Α. 24% και θα βαρύνει την πίστωση με Κ.Α. 35.6117.0001 Ο.Ε. 2017 του Δήμου

Μοσχάτο 8/2/2017

Ο Συντάξας

ΔΙΟΝΥΣΟΠΟΥΛΟΣ ΚΩΝ/ΝΟΣ

ΗΛΕΚΤΡΟΛΟΓΟΣ ΤΕ4

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ**  Κοραή 36 & Αγ. Γερασίμου, Τ.Κ.183.45  Τηλ.: 213-2036203  FAX: 213-2036228  Πληροφορίες:  κος Διονυσόπουλος Κων/νος |

|  |
| --- |
| **ΜΕΛΕΤΗ**  **ΔΑΠΑΝΕΣ ΚΛΑΔΕΜΑΤΟΣ ΥΨΗΛΩΝ ΔΕΝΤΡΩΝ ΜΕ ΓΕΡΑΝΟ**  **Αρ. μελέτης : 7 / 2017**  **Προϋπολογισμός :34.968,00 €** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ ΕΡΓΑΣΙΑΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ €** |
|  | ΚΛΑΔΕΜΑ ΔΙΑΤΗΡΗΣΗΣ ΤΗΣ ΥΓΕΙΑΣ ΚΑΙ ΤΗΣ ΑΣΦΑΛΕΙΑΣ ΣΕ ΔΕΝΤΡΑ ΥΨΟΥΣ 12Μ & ΑΝΩ | **188** | **150,00** |
|  |  | **ΑΘΡΟΙΣΜΑ** | **28.200,00** |
|  |  | **ΦΠΑ 24%** | **6.768,00** |
|  |  | **ΣΥΝΟΛΟ** | **34.968,00** |

Μοσχάτο 8/2/2017 Μοσχάτο 10/2/2017 Μοσχάτο 9/2/2017

Ο Συντάξας Ο Θεωρήσας Η Ελέξασα

Διονυσόπουλος Κων/νος Μπαλντούνης Κων/νος ΤσιάκαλουΚωνσταντούλα

Ηλεκτρολόγος Τ.Ε Γεωπόνος Τ.Ε Γεωπόνος Τ.Ε

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ**  Κοραή 36 & Αγ. Γερασίμου, Τ.Κ.183.45  Τηλ.: 213-2036203  FAX: 213-2036228  Πληροφορίες:  κος Διονυσόπουλος Κων/νος |

|  |
| --- |
| **ΜΕΛΕΤΗ**  **ΔΑΠΑΝΕΣ ΚΛΑΔΕΜΑΤΟΣ ΥΨΗΛΩΝ ΔΕΝΤΡΩΝ ΜΕ ΓΕΡΑΝΟ**  **Αρ. μελέτης : 7 / 2017**  **Προϋπολογισμός :**34.968,00**€** |

**ΤΙΜΟΛΟΓΙΟ ΜΕΛΕΤΗΣ**

**1. ΓΕΝΙΚΟΙ ΟΡΟΙ**

1.1 Αντικείμενο του παρόντος Τιμολογίου είναι ο καθορισμός των τιμών μονάδος με τις οποίες θα εκτελεσθεί η εργασία , όπως προδιαγράφεται στα λοιπά τεύχη δημοπράτησης που ορίζονται στη διακήρυξη.

1.2 Στις τιμές μονάδος του παρόντος Τιμολογίου, που αναφέρονται σε μονάδες

περαιωμένης εργασίας και ισχύουν ενιαία για όλες τις εργασίες που θα εκτελεσθούν στην περιοχή της εργασίας, ανεξάρτητα από την θέση αυτών περιλαμβάνονται:

1.2.1 Όλες οι απαιτούμενες δαπάνες για την πλήρη και έντεχνη εκτέλεση των εργασιών

1.2.2 "Κάθε δαπάνη" γενικά, έστω και αν δεν κατονομάζεται ρητά αλλά είναι απαραίτητη για την πλήρη και έντεχνη εκτέλεση της μονάδας κάθε εργασίας. Καμία αξίωση ή διαμφισβήτηση δεν μπορεί να θεμελιωθεί που να έχει σχέση με το είδος και την απόδοση των μηχανημάτων, την ειδικότητα και τον αριθμό του εργατοτεχνικού προσωπικού, όπως και τη δυνατότητα χρησιμοποίησης ή όχι μηχανικών μέσων.

1.3 Σύμφωνα με τα παραπάνω, ενδεικτικά και όχι περιοριστικά, μνημονεύονται (για απλή διευκρίνιση του όρου "κάθε δαπάνη") οι παρακάτω δαπάνες που περιλαμβάνονται στο περιεχόμενο των τιμών του παρόντος Τιμολογίου.

1.3.1 Οι δαπάνες των κάθε είδους επιβαρύνσεων στα υλικά από φόρους, δασμούς, ειδικούς φόρους κ.λπ. [πλην Φόρου Προστιθέμενης Αξίας (Φ.Π.Α.)]

Ρητά καθορίζεται ότι στις τιμές μονάδας περιλαμβάνονται οι δασμοί και λοιποί φόροι, κρατήσεις, τέλη εισφοράς και δικαιώματα για προμήθειες εξοπλισμού και εφοδίων γενικά της εργασίας . Ο Ανάδοχος δεν απαλλάσσεται από τα τέλη διοδίων των κάθε είδους μεταφορικών μέσων.

1.3.2 Οι δαπάνες προμηθείας των πάσης φύσεως, ενσωματωμένων και μη, κυρίων και βοηθητικών υλικών, μεταφοράς τους στις θέσεις εκτέλεσης των εργασιών, αποθήκευσης, φύλαξης, επεξεργασίας τους (αν απαιτείται) και προσέγγισής τους, με τις απαιτούμενες φορτοεκφορτώσεις, τις ασφαλίσεις των μεταφορών, τις σταλίες των μεταφορικών μέσων και τις απαιτούμενες πλάγιες μεταφορές. Ομοίως οι δαπάνες για την φορτοεκφόρτωση και μεταφορά (με την σταλία μεταφορικών μέσων) των πλεοναζόντων ή/και ακατάλληλων προϊόντων εκσκαφών και λοιπών υλικών,σε κατάλληλους χώρους απόρριψης, λαμβανομένων υπόψη των ισχυόντων Περιβαλλοντικών Όρων, σύμφωνα με την Ε.Σ.Υ. και τους λοιπούς όρους δημοπράτησης.

1.3.3 Οι δαπάνες μισθών, ημερομισθίων, υπερωριών, υπερεργασιών, ασφαλιστικών εισφορών (στον επίσημο ασφαλιστικό φορέα του Κράτους , σε ασφαλιστικές εταιρείες, ή σε άλλους ημεδαπούς ή/και αλλοδαπούς ασφαλιστικούς οργανισμούς κλπ.), δώρων εορτών, επιδομάτων που καθορίζονται από τις ισχύουσες εκάστοτε Συλλογικές Συμβάσεις Εργασίας (αδείας, οικογενειακού, θέσεως, ανθυγιεινής εργασίας, εξαιρεσίμων αργιών κλπ), νυκτερινής απασχόλησης (πλην των εργασιών που η εκτέλεσή τους προβλέπεται κατά τις νυκτερινές ώρες και τιμολογούνται ιδιαιτέρως) κλπ, του πάσης φύσεως προσωπικού (επιστημονικού, εργατοτεχνικού όλων των ειδικοτήτων, υπαλλήλων εργοταξιακών γραφείων, οδηγών και χειριστών οχημάτων και μηχανημάτων, τεχνιτών συνεργείων κλπ.) ημεδαπού ή αλλοδαπού που απασχολείται για την ολοκλήρωση της εργασίας, επί τόπου ή οπουδήποτε αλλού.

1.3.4 Οι δαπάνες εξασφάλισης εργοταξιακών χώρων, διαρρύθμισης αυτών, ανέγερσης γραφείων, εργαστηρίων και λοιπών εγκαταστάσεων του Αναδόχου, εξασφάλισης ύδρευσης, ηλεκτρικού ρεύματος, τηλεφωνικής σύνδεσης και αποχέτευσης των εργοταξιακών εγκαταστάσεων, καθώς και λοιπών απαιτουμένων ευκολιών, σύμφωνα με τους όρους δημοπράτησης.

1.3.5 Οι δαπάνες λειτουργίας όλων των εργοταξιακών εγκαταστάσεων και ευκολιών και απομάκρυνσής τους μετά την περαίωση της εργασίας , καθώς και οι δαπάνες αποκατάστασης των χώρων κατά τρόπο αποδεκτό από την Υπηρεσία και σύμφωνα με τους εγκεκριμένους Περιβαλλοντικούς Όρους.

1.3.6 Τα πάσης φύσεως ασφάλιστρα για το προσωπικό του Έργου, τις μεταφορές, τα μεταφορικά μέσα, τα μηχανήματα έργων και τις εγκαταστάσεις, καθώς και τις λοιπές ασφαλιστικές καλύψεις όπως καθορίζονται στην Ειδική Συγγραφή Υποχρεώσεων της εργασίας.

1.3.7 Οι δαπάνες των μέτρων προστασίας των όμορων κατασκευών των χώρων εκτέλεσης των εργασιών, της πρόληψης ατυχημάτων εργαζομένων ή τρίτων, της αποφυγής βλαβών σε κινητά ή ακίνητα πράγματα τρίτων, της αποφυγής ρύπανσης ρεμάτων, ποταμών, ακτών κλπ, καθώς και οι δαπάνες των μέτρων προστασίας σε κάθε φάση της κατασκευής τους ανεξαρτήτως της εποχής του έτους

1.3.8 Οι δαπάνες διάθεσης, προσκόμισης και λειτουργίας του κυρίου και βοηθητικού μηχανικού εξοπλισμού και μέσων (π.χ. ικριωμάτων, εργαλείων) που απαιτούνται για την ολοκλήρωση της εργασίας στο πλαίσιο του εγκεκριμένου χρονοδιαγράμματος, στις οποίες περιλαμβάνονται τα μισθώματα, η μεταφορά επί τόπου, η συναρμολόγηση (όταν απαιτείται), η αποθήκευση, η φύλαξη, η ασφάλιση, οι αποδοχές οδηγών, χειριστών, βοηθών και τεχνιτών, τα καύσιμα, τα λιπαντικά και λοιπά αναλώσιμα, τα ανταλλακτικά, οι επισκευές, οι μετακινήσεις στον χώρο της εργασίας, οι ημεραργίες για οποιαδήποτε αιτία, οι πάσης φύσεως σταλίες και καθυστερήσεις (που δεν οφείλονται σε υπαιτιότητα του Κυρίου της εργασίας ), η αποσυναρμολόγησή τους (εάν απαιτείται) και η απομάκρυνσή τους από το χώρο της εργασίας.

Περιλαμβάνονται επίσης οι πάσης φύσεως δαπάνες του εφεδρικού εξοπλισμού που διατηρείται σε ετοιμότητα για την αντιμετώπιση βλαβών ή για οποιαδήποτε άλλη αιτία.

1.3.9 Οι δαπάνες εξασφάλισης αναγκαίων χώρων για την εναπόθεση των εργαλείων, μηχανημάτων κ.λπ.

1.3.10 Οι επιβαρύνσεις από καθυστερήσεις, μειωμένη απόδοση και μετακινήσεις

μηχανημάτων και προσωπικού που οφείλονται:

(α) σε εμπόδια στο χώρο εκτέλεσης των εργασιών (δίκτυα, αρχαιολογικά ευρήματα, κλπ.),

(β) στις τυχόν ιδιαίτερες απαιτήσεις αντιμετώπισης των εμποδίων από τους αρμόδιους για αυτά φορείς, (Δ.Ε.Η, Ο.Τ.Ε., ΕΥΔΑΠ, ΥΠ.ΠΟ, κλπ.),

(γ) στην ενδεχόμενη εκτέλεση των εργασιών κατά φάσεις λόγω των ως άνω εμποδίων,

(δ) σε προσωρινές ή μόνιμες κυκλοφοριακές ρυθμίσεις στην ευρύτερη περιοχή που λαμβάνουν χώρα οι εργασίες για οποιαδήποτε αιτία (π.χ. εορτές, εργασίες συντήρησης οδικού δικτύου και υποδομών, βλάβες σε άλλα έργα, εκτέλεση άλλων εργασιών κλπ.).

Επίσης οι δαπάνες ανίχνευσης και εντοπισμού εμποδίων στον χώρο εκτέλεσης των εργασιών και εκπόνησης μελετών αντιμετώπισης αυτών (λ.χ. υπάρχοντα θεμέλια, υψηλός ορίζοντας υπογείων υδάτων, δίκτυα Οργανισμών Κοινής Ωφελείας [ΟΚΩ]),

1.3.11 Οι δαπάνες διατήρησης, κατά την περίοδο εκτέλεσης των εργασιών, του χώρου των εργασιών καθαρού και απαλλαγμένου από ξένα προς τις εργασίες αντικείμενα, προϊόντα εκσκαφών κλπ., καθώς και οι δαπάνες για την απόδοση, μετά το τέλος των εργασιών του χώρου καθαρού και ελεύθερου από οποιεσδήποτε προσωρινές κατασκευές και όπως στους εγκεκριμένους περιβαλλοντικούς όρους ορίζεται.

1.3.12 Οι δαπάνες που απορρέουν από δικαιώματα κατοχυρωμένων μεθόδων και ευρεσιτεχνιών που εφαρμόζονται κατά οποιονδήποτε τρόπο για την έντεχνη εκτέλεση των εργασιών.

1.3.13 Οι δαπάνες διαμόρφωσης προσβάσεων, προσπελάσεων και δαπέδων εργασίας στα διάφορα τμήματα του χώρου της εργασίας, και γενικά κάθε βοηθητικής κατασκευής που θα απαιτηθεί σε οποιοδήποτε στάδιο των εργασιών, όταν δεν προβλέπεται ιδιαίτερη επιμέτρηση αυτών στα συμβατικά τεύχη, καθώς και οι δαπάνες αποξήλωσης των προσωρινών κατασκευών και περιβαλλοντικής αποκατάστασης των χώρων (προσβάσεων, προσπελάσεων, δαπέδων εργασίας κ.λ.π.) εκτός εάν υπάρχει έγγραφη αποδοχή της Υπηρεσίας για τη διατήρησή τους.

1.3.14 Οι δαπάνες πρόληψης και αποκατάστασης κάθε είδους ζημιάς καθώς και οι αποζημιώσεις για κάθε είδους βλάβη ή μη συνήθη φθορά επί υφισταμένων κατασκευών κατά την εκτέλεση των εργασιών ή την διακίνηση βαρέως εξοπλισμού του Αναδόχου (π.χ. μεταφορικών μέσων μεγάλης χωρητικότητας, ερπυστριοφόρων μηχανημάτων κλπ) που οφείλονται σε μη τήρηση των συμβατικών όρων, των υποδείξεων της Υπηρεσίας, των ισχυουσών διατάξεων και γενικότερα σε υπαιτιότητα του Αναδόχου.

1.3.15 Οι δαπάνες λήψης μέτρων για την προστασία του περιβάλλοντος,

1.4 Ο Φόρος Προστιθέμενης Αξίας (Φ.Π.Α) των λογαριασμών του αναδόχου επιβαρύνει τον Κύριο του Έργου.

**2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΤΡΟΠΟΥ ΕΠΙΜΕΤΡΗΣΗΣ ΤΩΝ ΕΡΓΑΣΙΩΝ ΤΟΥ ΠΑΡΟΝΤΟΣ ΤΙΜΟΛΟΓΙΟΥ**

**2.1 ΓΕΝΙΚΟΙ ΟΡΟΙ**

2.1.1 Η επιμέτρηση των εργασιών γίνεται είτε βάσει των σχεδίων των εγκεκριμένων μελετών είτε βάσει μετρήσεων και των συντασσόμενων βάσει αυτών επιμετρητικών σχεδίων και πινάκων, λαμβανομένων υπόψη των έγγραφων εντολών της Υπηρεσίας και των εκάστοτε οριζομένων ανοχών.

2.1.2 Η Υπηρεσία δικαιούται να ελέγξει το σύνολο ή μέρος των εργασιών , κατά την κρίση της, προκειμένου να επιβεβαιώσει την ορθότητα των επιμετρητικών στοιχείων που υποβάλει ο Ανάδοχος. Ο Ανάδοχος υποχρεούται με δική του δαπάνη να διαθέσει τον απαιτούμενο εξοπλισμό και προσωπικό για την υποστήριξη της Υπηρεσίας στην διεξαγωγή του εν λόγω ελέγχου.

2.1.3 Η πληρωμή των εργασιών γίνεται βάσει της πραγματικής ποσότητας κάθε εργασίας, επιμετρημένης ως ανωτέρω με κατάλληλη μονάδα μέτρησης, επί την τιμή μονάδας της εργασίας, όπως αυτή καθορίζεται στο παρόν Περιγραφικό Τιμολόγιο.

2.1.4 Ειδικότερα για κάθε εργασία, ο τρόπος και η μονάδα επιμέτρησης, καθώς και ο τρόπος πληρωμής καθορίζονται στις αντίστοιχες παραγράφους των παρακάτω ΕΙΔΙΚΩΝ ΟΡΩΝ και των επί μέρους εργασιών του παρόντος Τιμολογίου.

2.1.5 Στην περίπτωση οποιασδήποτε διαφωνίας με το συνοπτικό πίνακα τιμών,

υπερισχύουν οι όροι του παρόντος.

**ΚΛΑΔΕΜΑ ΥΨΗΛΩΝ ΔΕΝΔΡΩΝ**

**Α.Τ. : 1**

**Άρθρο: Ανανέωση κόμης ή κοπή μεγάλων δένδρων ύψους σε νησίδες, ερείσματα κλπ.**

Κλάδεμα ή κοπή μεγάλων δέντρων ύψους από 12 και άνωσε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, και η επάλειψη των τομών

Τιμή ανά τεμάχιο (τεμ) ΕΥΡΩ **(Αριθμητικώς): 150,00**

**(Ολογράφως): εκατόν πενήντα ευρώ.**

Μοσχάτο 8/2/2017 Μοσχάτο 10/2/2017 Μοσχάτο 9/2/2017

Ο Συντάξας Ο Θεωρήσας Η Ελέξασα

Διονυσόπουλος Κων/νος Μπαλντούνης Κων/νος ΤσιάκαλουΚωνσταντούλα

Ηλεκτρολόγος Τ.Ε Γεωπόνος Τ.Ε Γεωπόνος Τ.Ε

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ**  Κοραή 36 & Αγ. Γερασίμου, Τ.Κ.183.45  Τηλ.: 213-2036203  FAX: 213-2036228  Πληροφορίες:  κος Διονυσόπουλος Κων/νος |

|  |
| --- |
| **ΜΕΛΕΤΗ**  **ΔΑΠΑΝΕΣ ΚΛΑΔΕΜΑΤΟΣ ΥΨΗΛΩΝ ΔΕΝΤΡΩΝ ΜΕ ΓΕΡΑΝΟ**  **Αρ. μελέτης : 7 / 2017**  **Προϋπολογισμός :**34.968,00**€** |

**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ-ΤΕΧΝΙΚΕΣ ΠΡΟΔΙΑΓΡΑΦΕΣ**

**ΑΡΘΡΟ 1ο: Αντικείμενο της εργασίας**

Η παρούσα συγγραφή αφορά στις εργασίες που θα εκτελεστούν σε κοινόχρηστους χώρους του Δήμου Μοσχάτου-Ταύρου που σκοπό έχουν το κλάδεμα ή την κοπή ψηλών δέντρων σύμφωνα με τη μελέτη «Δαπάνες κλαδέματος υψηλών δέντρων με γερανό».

Οι εργασίες είναι ειδικευμένες εργασίες πρασίνου και για την εκτέλεσή τους ο ανάδοχος είναι απαραίτητο να διαθέτει την απαραίτητη επιστημονική γνώση και εμπειρία για την εκτέλεση τέτοιου είδους εργασιών ώστε να επιτευχθεί το καλύτερο δυνατό αποτέλεσμα.

**ΑΡΘΡΟ 2ο: Τεχνικές προδιαγραφές - σύνταξη προσφορών**

Οι εργασίες θα εκτελεστούν σύμφωνα με την αναλυτική περιγραφή των άρθρων του τιμολογίου της μελέτης καθώς και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων», με την απασχόληση εξειδικευμένου προσωπικού αναρριχητών με ικανότητα να εργάζονται σε μεγάλα ύψη και τη χρήση όπου απαιτείται καλαθοφόρου οχήματος κατάλληλου για εργασία σε διάφορα ύψη.

Οι εργασίες που θα γίνουν θα είναι σύμφωνες με την Γεωπονική επιστήμη και θα εκτελεστούν από εξειδικευμένο εργατοτεχνικό προσωπικό με άρτια γνώση της τέχνης και της τεχνικής. Λόγω της φύσης της εργασίας απαιτείται κατά την εκτέλεση, η στελέχωση του συνεργείου με υπεύθυνο επιβλέποντα Γεωτεχνικό (Γεωπόνο, Δασολόγο), ή Τεχνολόγο Γεωπονίας ή Δασοπόνο.

Ιδιαίτερα πρέπει να αποφεύγεται το topping και το lopping που είναι ιδιαίτερα επιζήμιες πρακτικές κλαδέματος. Πρέπει να αποφεύγεται:

* Η ανάπτυξη άσχημων, φουντωτών νέων κλάδων, που συνήθως ξεπερνούν σε ύψος τους αρχικούς βλαστούς.
* Μείωση της αισθητικής αξίας, τελικώς, με την αλλοίωση του φυσικού σχήματος του δέντρου.
* Εξασθένηση της δομής του δέντρου, και αύξηση κινδύνου σπασίματος.
* Αύξηση της ευαισθησίας του δέντρου στην σήψη.
* Η ύπαρξη κλάδων με στενές γωνίες σε σχέση με τον αντίστοιχο βραχίονα.

Επιδιώκεται:

* Η δημιουργία γερού σκελετού με αντοχή στην ανεμοπίεση.
* Η απομάκρυνση όλων των ξερών ασθενικών και αδύναμων κλάδων.

Γενικά η τεχνική του κλαδέματος θα ακολουθεί το άρθρο 5 της ΕΛΟΤ ΤΟ 1501-10-06-04-01/2019

Το κλάδεμα των δένδρων είναι μία από τις πλέον επικίνδυνες εργασίες συντήρησης πρασίνου.

Κατά την εκτέλεση των εργασιών θα πρέπει να τηρούνται όλα τα μέτρα υγείας – ασφάλειας των εργαζομένων και το προσωπικό του αναδόχου να είναι εξοπλισμένο με τον απαιτούμενο εξοπλισμό ασφαλείας όπως προβλέπεται στην ανωτέρω Ελληνική Τεχνική Προδιαγραφή.

Το προσωπικό του συμμετέχοντα θα πρέπει σύμφωνα την Ευρωπαϊκή οδηγία

2001-45-ΕΚ Εργασίες σε ύψος καθώς και τα Π.Δ.155/2004, Π.Δ.395/1994 και

Π.Δ.396/1994 να έχει εκπαιδευτεί και να έχει πιστοποιηθεί σε ασφαλή εργασία

σε ύψος και συγκεκριμένα στην εκτίμηση κινδύνου, στα μέσα συλλογικής και

ατομικής προστασίας από πτώση, σε τεχνικές πρόσβασης και ασφάλισης

καθώς και πιστοποιημένων ακυρώσεων, στην χρήση κάθετων σχοινιών

ασφαλείας, σε μεθόδους στήριξης και ανάβασης και στη χρήση, τον έλεγχο και

τις μεθόδους στήριξης και ανάβασης με φορητές κλίμακες και στην χρήση

ατομικού εξοπλισμού προστασίας από πτώση ( EN 353-2, EN355, ΕΝ358,

EN360,EN 795),

καθώς και στον έλεγχο στατικότητας των δέντρων, χρήση συνδετών (EN362), χρήση του Μονού και του Διπλού Αναδέτη με Αποσβεστήρα Κινητικής Ενέργειας ΕΝ 354, EN 355, ΕΝ 362, Διάσωση Εναερίτη Δέντρων με συνοδευόμενη καθέλκυση, με χρήση του παραπάνω εξοπλισμού και Σχοινιού ΕΝ 1891Α, Καταβατήρα Με Αυτόματο Ανασχετικό Μηχανισμό EN 12841 C, EN 341 και Μαχαιριδίου Διάσωσης

Όσοι επιθυμούν να λάβουν μέρος στο διαγωνισμό, οφείλουν να ***προσκομίσουν επί ποινή αποκλεισμού:***

**Α1)**Άδεια ασφαλούς εργασίας σε ύψος και

**Α2)** Άδεια εναερίτη δένδρων .

**Β)**

Ο διαγωνιζόμενος θα πρέπει να διαθέσει, ανυψωτικό μηχάνημα (Καλαθοφόρο) με ύψος ανύψωσης από 24 μέτρα και άνω καθώς και ανυψωτικής ικανότητας 200 κιλών για την ασφαλέστερη κλάδευση καθώς και φορτηγό αποκομιδής των κλάδων τουλάχιστον 15Μ3 που θα φέρει γερανό-αρπάγη για την αναγκαιότητα της τάχιστης αποκομιδής από κάθε σημείο εφαρμογής.

Συνοδευτικά θα συμπεριλάβει :

**Β1) Δικαιολογητικά για το ανυψωτικό καλαθοφόρο μηχάνημα**

1. Αντίγραφο άδειας κυκλοφορίας
2. Ασφαλιστήριο συμβόλαιο σε ισχύ
3. Βεβαίωση καταβολής τελών χρήσης μηχανήματος (Μ.Ε.)
4. Πιστοποιητικό καταλληλότητας
5. Αντίγραφο άδειας χειριστή

**Β2) Δικαιολογητικά για το φορτηγό -αρπάγη**

1. Αντίγραφο άδειας κυκλοφορίας
2. Ασφαλιστήριο συμβόλαιο σε ισχύ
3. Πιστοποιητικό καταλληλότητας του μηχανισμού ανύψωσης
4. Αποδεικτικό πληρωμής τελών κυκλοφορίας
5. ΚΤΕΟ
6. Αντίγραφο επαγγελματικής άδειας οδηγού

**Πιστοποιητικά ISO**

Γ1) Πιστοποιητικό ISO9001 εν ισχύ για τη διασφάλιση ποιότητας ή άλλο αντίστοιχο,

Γ2) Πιστοποιητικό ISO14001 εν ισχύ για την εφαρμογή συστήματος περιβαλλοντικής διαχείρισης ή άλλο αντίστοιχο, και

Γ3) Πιστοποιητικό OHSAS18001 εν ισχύ για την ασφάλεια και την υγιεινή στην εργασία ή άλλο αντίστοιχο.

Γ4) Πιστοποιητικό SA 8000:2008 Συστήματος Κοινωνικής Υπευθυνότητας εν ισχύ ή άλλο αντίστοιχο

**Eμπειρία αναδόχου**

Ο ανάδοχος θα πρέπει να προσκομίσει κατάλογο παρόμοιων εργασιών, που έχει εκτελέσει για το Δημόσιο ή Ιδιωτικό τομέα, στον οποίον θα αναγράφονται οι τίτλοι των έργων, ο φορέας υλοποίησης και το συμβατικό ποσόν. Οι εργασίες του καταλόγου θα πρέπει **να αποδεικνύουν εμπειρία σε κλαδεύσεις δένδρων.** Ο κατάλογος θα πρέπει να συνοδεύεται από τουλάχιστον τρείς (3) βεβαιώσεις καλής εκτέλεσης και τις αντίστοιχες συμβάσεις αν ο φορέας υλοποίησης είναι δημόσια αρχή ή από τιμολόγια και τα αντίστοιχα συμφωνητικά, θεωρημένα από την αρμόδια ΔΟΥ, προκειμένου για ιδιωτικό φορέα. Σε περίπτωση που δεν φαίνονται από τη σύμβαση το είδος των εργασιών, αυτές θα αποδεικνύονται από την αντίστοιχη μελέτη (είδος εργασίας και αντίστοιχο ποσόν).

Οι εργασίες θα εκτελούνται τμηματικά κατόπιν έγγραφης ειδοποίησης της υπηρεσίας.

Ο Δήμος διατηρεί το δικαίωμα να παρατείνει μονομερώς τη σύμβαση μέχρι της απορροφήσεως όλου του κονδυλίου του ενδεικτικού προϋπολογισμού, ανάλογα με τις ανάγκες της Υπηρεσίας με τους ίδιους όρους και με τις αυτές τιμές.

**Άρθρο 3ο: Ευθύνη αναδόχου για ατυχήματα-ασφάλιση του προσωπικού αυτού**

**1**. Ο ανάδοχος έχει αποκλειστικά και εξ ολοκλήρου τις ευθύνες του εργοδότου για το

απασχολούμενο στην εκτέλεση των εργασιών εργατοτεχνικό και λοιπό προσωπικό σε περίπτωση ατυχήματος.

**2**. Ο ανάδοχος υποχρεούται όπως, ασφαλίζει όλο κατά το ανωτέρω προσωπικό του στον επίσημο ασφαλιστικό φορέα του Κράτους.

**3**. Ο ανάδοχος υποχρεούται όπως ασφαλίζει κατά ατυχημάτων σε Ασφαλιστικές Εταιρείες αναγνωρισμένες υπό του Κράτους, το εργατοτεχνικό και λοιπό προσωπικό του, το απασχολούμενο στους χώρους εργασίας, εφ' όσον αυτό δεν υπάγεται στον επίσημο ασφαλιστικό φορέα του Κράτους.

**Άρθρο 4ο: Τήρηση αστυνομικών και λοιπών διατάξεων**

**1**. Ο ανάδοχος υποχρεούται, όπως εφαρμόζει πλήρως τις διατάξεις περί τάξης ασφαλείας επί ατυχημάτων Αστυνομικές διατάξεις, έχοντας πλήρη και ακέραια την ευθύνη για οποιοδήποτε ατύχημα ή βλάβη επερχόμενη εις τον ίδιο, το προσωπικό του ή τρίτους ως συνέπεια ενεργειών που έχουν άμεση ή έμμεση σχέση με την εκτέλεση των εργασιών.

**2**. Πριν από την έναρξη των εργασιών, ο ανάδοχος υποχρεούται να μεριμνήσει για την έκδοση όλων των απαιτούμενων από το Νόμο αδειών από Αρχές, Οργανισμούς ή και τις Εταιρείες Κοινής Ωφελείας (Ο.Κ.Ω.) και καθίσταται, ουσιαστικά και αποκλειστικά, υπεύθυνος για κάθε παράβαση από τις ισχύουσες διατάξεις του τρόπου εκτελέσεως των εργασιών. Είναι επίσης υποχρεωμένος να μεριμνήσει για την τήρηση, στο χώρο των εργασιών, όλων των απαιτούμενων στοιχείων που προβλέπονται από το Νόμο και να εφαρμόσει τα επιβαλλόμενα μέτρα ασφαλείας σε όλη τη διάρκεια των εργασιών.

**3**. Ο ανάδοχος υποχρεούται κάθε σχετικής δαπάνης ίνα προβεί εις την κατασκευή, συντήρηση και εν καιρώ καθαίρεση και αποκόμιση όλων των προστατευτικών κατασκευών ή περιφραγμάτων που χρησιμοποιούνται στο χώρο των εργασιών.

**4**. Ο ανάδοχος υποχρεούται, όπως με δαπάνες του εγκαταστήσει στους χώρους εργασίας όλα τα απαραίτητα μέτρα και μέσα για την υγιεινή διαβίωση του απασχολουμένου προσωπικού.

**5**. Ο ανάδοχος υποχρεούται όπως στους χώρους των εργασιών και σε όλες γενικά τις θέσεις στις οποίες εκτελούνται οι εργασίες να -προβαίνει στην τοποθέτηση των απαιτουμένων, σημάτων και πινακίδων ασφαλείας, επιμελούμενος και της συντήρησης τούτων. Στις επικίνδυνες για την κυκλοφορία θέσεις θα τοποθετούνται υποχρεωτικά αυτόματα σπινθιρίζοντα σήματα (FLASHLIGHTS).

**6**. Επί πλέον θα χρησιμοποιούνται, όπου παρίσταται ανάγκη και τροχονόμοι υπάλληλοι του αναδόχου προς ασφαλή καθοδήγηση των πεζών και τροχοφόρων, για την απρόσκοπτη και ασφαλή κυκλοφορία επί των οδών και προσπελάσεων και γενικά εφ' όλου του χώρου των εργασιών κατά την ημέρα και νύκτα. Τα ανωτέρω μέτρα θα λαμβάνονται με ευθύνη και δαπάνες του αναδόχου.

**7**. Ο ανάδοχος ευθύνεται ποινικά και αστικά για κάθε ατύχημα οφειλόμενο στη μη λήψη των απαραιτήτων μέτρων ασφαλείας.

**8**. Ο ανάδοχος ως υπεύθυνος της τήρησης των Νόμων κλπ. υποχρεούται όπως κοινοποιεί αμελλητί στην Διευθύνουσα Υπηρεσία τις κατά την διάρκεια της εκτέλεσης των εργασιών απευθυνόμενες ή κοινοποιούμενες σε αυτόν σχετικές διαταγές και εντολές των διαφόρων Αρχών σχετικά με υποδεικνυόμενα μέτρα ελέγχου και ασφαλείας κλπ.

**9**. Ο ανάδοχος είναι υποχρεωμένος να τηρεί στους χώρους εργασίας όλα τα στοιχεία, που απαιτούν οι νόμοι, να τηρεί τις διατάξεις της εργατικής νομοθεσίας, καθώς επίσης να παίρνει, σ' όλη τη διάρκεια των εργασιών, τα μέτρα ασφαλείας για την πρόληψη ατυχημάτων, που καθορίζονται στα Π.Δ. 778/80, ΠΔ 1073/81 «Περί μέτρων ασφαλείας κατά την εκτέλεση εργασιών κ.λ.π.», ΠΔ 305/96 «Ελάχιστες απαιτήσεις Υγείας και Ασφάλειας Προσωρινών και Κινητών Εργοταξίων», κλπ., εκπονώντας με ευθύνη του και υποβάλλοντας αρμοδίως κάθε σχετική μελέτη, όπως στατική μελέτη ικριωμάτων, μελέτη προσωρινής σήμανσης του χώρου των εργασιών, **Φάκελο Ασφαλείας και Υγείας**

(**Φ**.**Α**.**Υ**.) και **Σχέδιο Ασφαλείας και Υγείας** (**Σ**. **Α**. **Υ**.) της απόφασης ΔΙΠΑΔ/177/02/03/01 του Υ.ΠΕ.ΧΩ.Δ.Ε (άρθρα 1, 2 και 3) κ.λ.π., σύμφωνα με την παράγραφο 4 του άρθρου 34 του Π.Δ. 609/85.

Μοσχάτο 8/2/2017 Μοσχάτο 10/2/2017 Μοσχάτο 9/2/2017

Ο Συντάξας Ο Θεωρήσας Η Ελέξασα

Διονυσόπουλος Κων/νος Μπαλντούνης Κων/νος ΤσιάκαλουΚωνσταντούλα

Ηλεκτρολόγος Τ.Ε Γεωπόνος Τ.Ε Γεωπόνος Τ.Ε

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ**  Κοραή 36 & Αγ. Γερασίμου, Τ.Κ.183.45  Τηλ.: 213-2036203  FAX: 213-2036228  Πληροφορίες:  κος Διονυσόπουλος Κων/νος |

|  |
| --- |
| **ΜΕΛΕΤΗ**  **ΔΑΠΑΝΕΣ ΚΛΑΔΕΜΑΤΟΣ ΥΨΗΛΩΝ ΔΕΝΤΡΩΝ ΜΕ ΓΕΡΑΝΟ**  **Αρ. μελέτης : 7 / 2017**  **Προϋπολογισμός :**34.968,00**€** |

**ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1ο: Αντικείμενο της εργασίας**

**1**. Αντικείμενο της παρούσης μελέτης είναι η εκτέλεση εργασιών σε κοινόχρηστους χώρους του Δήμου Μοσχάτου Ταύρου σύμφωνα με την μελέτη «Δαπάνες κλαδέματος υψηλών δέντρων με γερανό».

**2**. Τα είδη των προβλεπομένων ειδών εργασιών περιέχονται στον προϋπολογισμό της μελέτης εφαρμοζομένου του συστήματος προσφοράς ενιαίου ποσοστού έκπτωσης. Οι συμβατικές τιμές μονάδας εργασιών είναι οι τιμές του τιμολογίου της μελέτης, μειωμένες κατά την υπό του αναδόχου προσφερθείσα έκπτωση.

**3**. Αρχικό συμβατικό χρηματικό αντικείμενο της εργολαβίας είναι το συνολικό ποσό που θα προκύψει από τη δημοπρασία.

**ΑΡΘΡΟ 2ο: Ισχύουσες διατάξεις**

Η διενέργεια του διαγωνισμού και η εκτέλεση των εργασιών υπάγονται στις διατάξεις των

παρακάτω:

* Το Ν. 4412/ΦΕΚ 147 Α’/8-8-2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/15/ΕΕ) ».
* Του Δημοτικού και Κοινοτικού Κώδικα (**Ν. 3463/06**)
* Tου **Ν.3852/2010** (ΦΕΚ 87/07.06.2010 τεύχος Α’) :«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
* Tου **Ν.3548/07** (Φ.Ε.Κ. 68Α΄/20-03-07) «Καταχώρηση δημοσιεύσεων των φορέων του Δημοσίου στο Νομαρχιακό και Τοπικό Τύπο και άλλες διατάξεις».
* Tου **N.3861/2010** / ΦΕΚ 112 Α’/13-7-2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις.

**ΑΡΘΡΟ 3ο: Συμβατικά στοιχεία**

Συμβατικά στοιχεία είναι:

Α. Η διακήρυξη

Β. Το τιμολόγιο

Γ. Ο προϋπολογισμός

Δ. Η γενική - ειδική συγγραφή υποχρεώσεων

Ε. H Τεχνική περιγραφή

ΣΤ. Η οικονομική προσφορά

**ΑΡΘΡΟ 4ο: Προϋπολογισμός και τρόπος εκτελέσεως της εργασίας**

Η προϋπολογισθείσα δαπάνη ανέρχεται στα **34.968,00 €** συμπεριλαμβανομένου και του Φ.Π.Α 24%, η δε πίστωση θα βαρύνει τον προϋπολογισμό του οικονομικού έτους 2017με Κ.Α.:35.6117.0001. Η εκτέλεση των εργασιών θα γίνει σύμφωνα με την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων» και με βάση τους όρους που θα καθορίσει η Οικονομική Επιτροπή.

**ΑΡΘΡΟ 5ο: Σύμβαση**

Ο ανάδοχος μετά την κατά νόμο έγκριση του αποτελέσματος του διαγωνισμού, είναι

υποχρεωμένος να προσέλθει σε ορισμένο τόπο και χρόνο, προς υπογραφή της σύμβασης και να καταθέσει την κατά το άρθρο 7 της παρούσης, εγγύηση για την καλή εκτέλεση αυτής.

**ΑΡΘΡΟ 6ο Εγγύηση συμμετοχής**

Η Εγγύηση συμμετοχής καθορίζεται από την διακήρυξη και θα πρέπει να ισχύει τουλάχιστον για 30 ημέρες μετά τη λήξη του χρόνου ισχύος της προσφοράς (άρθρο 72 παρ. 1α του Ν.4412/16.

**ΑΡΘΡΟ7ο: Εγγύηση καλής εκτέλεσης της σύμβασης**

Η εγγύηση καλής εκτέλεσης κατατίθεται πριν ή κατά την υπογραφή της σύμβασης. Τα ύψος της εγγύησης καθορίζεται σε ποσοστό 5% επί της αξίας της σύμβασης εκτός ΦΠΑ και επιστρέφεται στο σύνολο της μετά την οριστική ποσοτική και ποιοτική παραλαβή του συνόλου του αντικειμένου της σύμβασης (άρθρο 72 παρ. 1β του Ν.4412/16).

**Άρθρο 8ο: Περιεχόμενο των τιμών του τιμολογίου**

Οι τιμές του τιμολογίου αναφέρονται σε μονάδες πλήρως περαιωμένων εργασιών και ο ανάδοχος δεν δικαιούται καμία άλλη πληρωμή ή αποζημίωση για την πλήρη και έντεχνη εκτέλεση κάθε μιας από αυτές σύμφωνα και με τους γενικούς όρους του τιμολογίου της παρούσας μελέτης.

Καμία αξίωση ή διαμφισβήτηση είναι δυνατό να θεμελιωθεί εκ των υστέρων, ούτε για τις ποσότητες και τις αποστάσεις μεταφοράς των υλικών κάθε εργασίας, ούτε για τις απαιτήσεις των εργατοτεχνιτών, ούτε για τις τιμές ημερομισθίων και υλικών, μετά την συμμετοχή του αναδόχου στον διαγωνισμό.

**Άρθρο 9ο: Πρόληψη ατυχημάτων-Μέτρα υγιεινής και ασφάλειας της κυκλοφορίας**

Ο ανάδοχος έχει την υποχρέωση για την τήρηση των διατάξεων της εργατικής νομοθεσίας και γενικότερα να συμμορφώνεται με την παρ.4 του άρθρου 34 του Π.Δ. 609/85.

**Άρθρο 10ο: Μελέτη συνθηκών των εργασιών**

Η έννοια της προσφοράς του αναδόχου είναι και βεβαίωση ότι αυτός έλαβε υπόψη τις γενικές και ειδικές συνθήκες του έργου, δηλαδή την θέση του έργου και των μερών αυτού, τις απαιτούμενες με κάθε μέσο μεταφορές, τη διάθεση, διακίνηση και εναποθήκευση των υλικών, την κατάσταση των οδών, την ανάγκη κατασκευής οδών προσπελάσεως, την ευχέρεια εξεύρεσης εργατικών χεριών, νερού, ηλεκτρικού ρεύματος, τις καιρικές συνθήκες, τη διάθεση τυχόν λυμάτων και οποιεσδήποτε άλλες τοπικές, ειδικές και γενικές συνθήκες, τα ζητήματα που μπορεί να προκύψουν και κατά οποιονδήποτε τρόπο μπορούν να επηρεάσουν το κόστος των εργασιών και ότι οι εργασίες θα εκτελεστούν σύμφωνα με τη σύμβαση προς την οποία σε κάθε περίπτωση υποχρεούται να συμμορφωθεί ο ανάδοχος.

**ΑΡΘΡΟ 11ο: Ημερολόγιο εργασιών**

Ο ανάδοχος έχει την υποχρέωση να τηρεί πλήρες ημερολόγιο εργασιών όπου θα αναφέρονται οι εργασίες που εκτελέστηκαν καθημερινά (είδος-ποσότητα-θέση) και το απασχολούμενο προσωπικό.

**ΑΡΘΡΟ 12°: Παραλαβή εργασιών**

***Ο συμβατικός χρόνος των εργασιών αρχίζει με την υπογραφή της σύμβασης και είναι για ένα (1) χρόνο.***

Η παραλαβή των εργασιών θα γίνεται από την αρμόδια επιτροπή παραλαβής και μετά από έλεγχο αυτών κατά την κρίση της. Στη συνέχεια θα υπογράφεται το σχετικό πρωτόκολλο.

**ΑΡΘΡΟ 13°: Τρόπος πληρωμής**

Οι τιμές μονάδας του συμβατικού τιμολογίου είναι σταθερές και αμετάβλητες σε όλη τη διάρκεια της εκτέλεσης των εργασιών και για κανένα λόγο και σε καμία αναθεώρηση υπόκεινται. Η πληρωμή θα γίνεται κατόπιν υποβολής λογαριασμού από τον ανάδοχο στην επιβλέπουσα υπηρεσία που θα συνοδεύεται από τα τιμολόγια και τις σχετικές επιμετρήσεις. Στην περίπτωση που η επιτροπή παραλαβής συμφωνήσει ως προς την ποιότητα και την ποσότητα των εργασιών, θα καταβάλλεται στον ανάδοχο η αξία του εκάστοτε τιμολογίου.

**ΑΡΘΡΟ 14ο: Ποιότητα εργασιών**

Οι εργασίες θα είναι αρίστης ποιότητας και σύμφωνα με τις αναλυτικές περιγραφές των άρθρων και τις οδηγίες της επίβλεψης.

**ΑΡΘΡΟ 15ο: Παράταση εργασιών**

Παράταση της προθεσμίας παράδοσης δίδεται με απόφαση του Δημοτικού Συμβουλίου μετά από εισήγηση της υπηρεσίας εφόσον δεν έχει εκτελεστεί το σύνολο των εργασιών και υπάρχει αδιάθετη πίστωση και μέχρι την διακήρυξη νέου διαγωνισμού και ύπαρξη νέου αναδόχου.

**ΑΡΘΡΟ 16ο: Φόροι -τέλη**

Ο ανάδοχος επιβαρύνεται με όλους τους φόρους, τα τέλη και τις κρατήσεις που ισχύουν κατά την ημέρα διενέργειας του διαγωνισμού. Ο Φ.Π.Α. βαρύνει το Δήμο.

Μοσχάτο 8/2/2017 Μοσχάτο 10/2/2017 Μοσχάτο 9/2/2017

Ο Συντάξας Ο Θεωρήσας Η Ελέξασα

Διονυσόπουλος Κων/νος Μπαλντούνης Κων/νος ΤσιάκαλουΚωνσταντούλα

Ηλεκτρολόγος Τ.Ε Γεωπόνος Τ.Ε Γεωπόνος Τ.Ε

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ**  Κοραή 36 & Αγ. Γερασίμου, Τ.Κ.183.45  Τηλ.: 213-2036203  FAX: 213-2036228  Πληροφορίες:  κος Διονυσόπουλος Κων/νος |

|  |
| --- |
| **ΜΕΛΕΤΗ**  **ΔΑΠΑΝΕΣ ΚΛΑΔΕΜΑΤΟΣ ΥΨΗΛΩΝ ΔΕΝΤΡΩΝ ΜΕ ΓΕΡΑΝΟ**  **Αρ. μελέτης : 7 / 2017**  **Προϋπολογισμός :34.968,00€** |

**ΤΙΜΟΛΟΓΙΟ ΠΡΟΣΦΟΡΑΣ**

|  |  |  |  |
| --- | --- | --- | --- |
| Α/Α | ΠΕΡΙΓΡΑΦΗ ΕΡΓΑΣΙΑΣ | ΠΟΣΟΤΗΤΑ | ΤΙΜΗ ΜΟΝΑΔΟΣ |
| 1 | ΚΛΑΔΕΜΑ ΔΙΑΤΗΡΗΣΗΣ ΤΗΣ ΥΓΕΙΑΣ ΚΑΙ ΤΗΣ ΑΣΦΑΛΕΙΑΣ ΣΕ ΔΕΝΤΡΑ ΥΨΟΥΣ 12 Μ & ΑΝΩ | 188 |  |
|  |  | **ΑΘΡΟΙΣΜΑ** |  |
|  |  | **Φ.Π.Α 24%** |  |
|  |  | **ΣΥΝΟΛΟ** |  |

ΗΜΕΡΟΜΗΝΙΑ----------------------

Ο ΠΡΟΣΦΕΡΩΝ

ΥΠΟΓΡΑΦΗ